কোছাৰী নৃত্য

কোছাৰী() আৰ্মেনিয়াৰ উচ্চভূমিৰ এবিধ লোকনৃত্য৷ আজিকালি এই নৃত্য আৰ্মেনিয়ানসকলে পৰিৱেশন কৰে৷ আনহাতে, ইয়াৰ বিভিন্ন ৰূপ এছিৰিয়ান,আজাৰবাইজান, কুৰ্দ আৰু পণ্টিক গ্ৰীকসকলে পৰিৱেশন কৰে৷ই এবিধ বৃত্ত নৃত্য৷  আৰ্মেনিয়াৰ উচ্চভূমি অঞ্চলৰ প্ৰতিটো অংশৰে অনন্য নৃত্য আৰু সংগীত সম্বলিত নিজস্ব ’কোছাৰী’ আছিল৷
ব্যুৎপত্তি
আৰ্মেনিয়ান ভাষাত কোছাৰীৰ আক্ষৰিক অৰ্থ হৈছে, “আঁঠুৰ পৰা অহা’’৷ আনহাতে, আজাৰবাইজান তুৰ্কী ভাষাত "kộḉ"ৰ অৰ্থ লৰচৰ কৰা যাক ক্ৰিয়া আৰু বিশেষ্য দুয়োটা অৰ্থতে ব্যৱহাৰ কৰা হয়৷ ইয়াৰ পিছৰ অৰ্থটো যাযাবৰী লোকৰ ভ্ৰমণৰ প্ৰসংগত অধিক ব্যৱহাৰ কৰা হয়৷ কোছাৰী শব্দটো যাযাবৰ আৰু যাযাবৰী দুয়োটা শব্দ বুজাবলৈ বিশেষ্য আৰু বিশেষণ হিচাপে ব্যৱহাৰ কৰা হয়৷ তেনেদৰে, কুৰ্দিছমতে কোছাৰ মানে যাযাবৰ আৰু তেনেকৈ কোছাৰী শব্দই যাযাবৰী বুজায়৷ ই তুৰ্কী ভাষাৰ পৰা অহা৷  আকৌ পণ্টিক গ্ৰীক ভাষাত কোছাৰী মানে গেৰোহা উথোৱা, নৃত্যত সকলোৱে একেলগে গেৰোহা উত্থাপন কৰে৷ এই নৃত্যত গেৰোহা মূৰ অংগ৷

সংস্কৰণ
জন ব্লেকিঙে কোছাৰীৰ বিষয়ে এনেদৰে বৰ্ণনা কৰিছে,  
আৰ্মেনিয়ান
আৰ্মেনিয়ানসকলে হাজাৰ বছৰতকৈয়ো আগৰে পৰা কোছাৰী নাচি আহিছে৷Kochari // Music encyclopedic dictionary / Yu.V. Keldysh, M.G. Aranovsky, L.Z. Korabelnikova — Great Soviet Encyclopedia, 1990. — p. 275. এই নৃত্যত পুৰুষ আৰু মহিলা উভয়ে অংশগ্ৰহণ কৰে আৰু এই নৃত্য ভয়ংকৰ পৰিৱেশ তৈয়াৰ কৰাৰ উদ্দেশ্যেৰে কৰা হয়৷ কোছাৰীৰ অত্যাধুনিক সংযোজনত “ট্ৰেমেলো ষ্টেপ’’ সংযোজন কৰা হৈছে, য’ত গোটেই শৰীৰটো জোকাৰি যোৱা হয়৷ এই নৃত্য আৰ্মেনিয়াৰ পূব প্ৰান্তত আৰ্মেনিয়াৰ গণহত্যাৰ পিছত বিয়পি পৰিছে৷ ২০১৭ চনত ৰাষ্ট্ৰসংঘৰ অধীনৰ ইউনেস্ক’ই জৰুৰী সুৰক্ষাৰ প্ৰয়োজন থকা “অক্ষত সাংস্কৃতিক ঐতিহ্য’’ৰ তালিকাত কোছাৰী নৃত্যক অন্তৰ্ভূক্ত কৰে
আজাৰবাইজানী
250px|thumb|আজাৰবাইজানী কোছাৰী নৃত্যৰ লিপি
আজাৰবাইজানত বিশেষকৈ নাখচিভান স্বায়ত্তশাসিত গণৰাজ্যত আৰু ইয়াৰ আশে-পাশে থকা অঞ্চলত “ইয়ালি’’ নামে জনাজাত অন্যতম এই নৃত্য৷ লেহেমীয়া গতি আৰু দ্ৰুত গতিৰে গঠিত কোছাৰী নৃত্যৰ তিনিটা ভিন্ন ৰূপ প্ৰচলিত৷ ইজনৰ পিছত সিজন বা এজন পুৰুষৰ পিছত এজনী মহিলাই অৱস্থান লোৱাৰ পিছত নৃত্যশিল্পীসকলৰ মাজৰ এজনে দলনেতা হয় আৰু তেওঁৰ মূৰত এদাল লাঠি ধৰে৷ লাঠিদাল নৃত্যশিল্পীসকলক শাস্তি দিবলৈ নহয়, ইয়াৰ নৃত্যত এটা গুৰুত্বপূৰ্ণ কাম আছে৷ আজিকালি, এই নৃত্য নাখচিভান অঞ্চলৰ বিভিন্ন অংশত বিবাহ অনুষ্ঠানত ইয়াক পৰিৱেশন পৰা হয়৷ টেনজেৰৰ সৈতে কোছাৰী নৃত্যক ২০১৮ চনৰ নৱেম্বৰ মাহত ইউনেস্ক’ৰ জৰুৰী সুৰক্ষাৰ প্ৰয়োজন থকা “লুপ্তপ্ৰায় সাংস্কৃতিত ঐতিহ্য’’ৰ তালিকাত ইয়াক ইয়ালি নৃত্যৰ সংস্কৰণ হিচাপে অন্তৰ্ভূক্ত কৰা হৈছে৷
পণ্টিক গ্ৰীক কোছাৰী
পণ্টিক গ্ৰীক আৰু আৰ্মেনিয়ানসকলৰ কোছাৰীৰ দৰে আন বহুতো জোৰদাৰ যুদ্ধংদেহী শৈলীৰ নৃত্য আছে৷Greece - Page 67 by Paul Hellander, Kate Armstrong, Michael Clark, Des Hannigan, Victoria Kyriakopoulos, Miriam Raphael, Andrew Ston বেছিভাগ পণ্টিক নৃত্যৰ দৰে কোছাৰীও সমছন্দত প্ৰধানতঃ বন্ধ বৃত্ত বা বৃত্তাকাৰ ৰূপত নচা হয়৷ 

তথ্য সূত্ৰ

শ্ৰেণী:এছিয়াৰ সংস্কৃতি
শ্ৰেণী:আৰ্মেনিয়াৰ নৃত্য